मैं चुप हो गया। मुझे बहुत बुरा लगा और मैं पलटकर सीढ़ियां उतरकर कमरे में आ गया औऱ दरवाजा बंद कर लिया। वो बोलती रह गई विक्रम रुको, बात सुनो। वह नीचे तक आ गई और दरवाजा खटखटाने लगी। मगर अंदर मै जोर से रो रहा था। करीब 5 मिनट तक उसने दरावाजा खटखटाया और फिर वह चली गई। मुझे गलती का अहसास हुआ कि यार मैंने क्या किया। वो आई भी थी पहली बार मगर दरवाजा नहीं खोला। मैंने तुरंत दरावाजा खोला और उसने देखे छत पर गया मगर कोई नहीं था वहां। गुलाब के फूल भी नहीं जिन्हें मैं प्रतिमा के लिए लाया था। मैं कूदकर दूसरी छत में गया और उससे आगे वाले घर की तरफ झांकने लगा जहां पर प्रतिमा ने अपना घर बताया था। वहां अंधेरा था और वाकई कबाड़ भरा हुआ था जैसे प्रतिमा ने बताया था। मन किया कि नीचे उतकर जाऊं मगर हिम्मत नहीं पड़ी। पकड़ा जाता तो धुनाई अलग होती और प्रतिमा की बदनामी अलग। पुलिस केस भी हो सकता।